Gaston Diderich
De Gaston Diderich, gebuer den 18. Juni 1884 an der Stad Lëtzebuerg an och do gestuerwen den 29. Abrëll 1946, war e lëtzebuergesche Jurist a radikal-liberale Politiker.

Liewen
1919 war hie Member vum republikanische Comité du Salut Public.

Hie war vun 1918 bis 1940 an 1945 (Verlängerung vum Mandat) Deputéierten an der Chamber, gouf duerno Member vun der Assemblée consultative genannt, a war vun 1945 bis 1946 erëm als Deputéierten an der Chamber.

Vun 1921 bis 1940 a vun 1944 bis 1946 war hie Buergermeeschter vun der Stad Lëtzebuerg.

1924 war e Matgrënner vun der radikal-liberaler Partei.

Bei der Debatt ëm dat sougenannt Maulkuerfgesetz war hien de Porte-parole vun der radikal-liberaler Regierungspartei.

Gielercher 
 Commandeur vum Ordre de la couronne de chêne
 Grand-Officer vum Ordre d'Orange-Nassau
 Commandeur vum Ordre de Léopold
 Grand-officer vum Ordre de la Couronne (Promotioun 1930)
 Commandeur vun der Légion d'honneur

No him benannt
Fir un de Gaston Diderich z'erënneren, sinn no him benannt:
 eng Strooss um Belair an der Stad Lëtzebuerg: d'Avenue Gaston-Diderich (PLZ 1420). Se verleeft tëscht dem Boulevard Grande-Duchesse Charlotte an der Rue des Aubépines.
 e Foussballsterrain am Pafendall, de Stade Gaston Diderich an der Rue Laurent-Menager, wou den FC Red-Black-Egalité doheem ass.

Bibliographie
 Jean-Marie Majerus 2003: Gaston DIDERICH 1884-1946. In: 400 Joer Kolléisch, Band II, S. 343-346. éditions saint paul, Lëtzebuerg. ISBN 2-87963-419-9.

Um Spaweck 
 Offiziell Säit vun der Stad Lëtzebuerg

Gebuer 1884
Gestuerwen 1946
Lëtzebuergesch Deputéiert
Membere vun der Assemblée consultative
Buergermeeschtere vun der Stad Lëtzebuerg
Lëtzebuergesch Buergermeeschteren
Commandeur de l'ordre de la couronne de chêne
Grand-Officier vum Ordre d'Orange-Nassau
Commandeur vum Ordre de Léopold
Grand Officier vum Ordre de la Couronne
Membere vun der Assemblée constituante vun 1918